《拟古诗十九首 其八 冉冉孤生竹》
明代·孙蕡

青楼何高高，绮疏临道旁。美人娱永夜，皓齿发清倡。

玉颜羞掩媚，妙曲婉成章。含宫亦泛羽，忽复转徵商。

行云驻远汉，飞尘连虹梁。识曲世所稀，遗音空飘扬。

歌竟夜阒寂，悠悠哀思长。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。